Mauritius: Meeste oorblywende olie uit skip gepomp' | Netwerk24
Vrywilligers help om olie wat uit die "Wakashio" gelek het, op te ruim. Foto: Reuters
Die meeste van die oorblywende brandstof op die Japanse vragskip wat sowat 1 000 ton olie aan die kus van Mauritius gelek het, is nou uitgepomp, het die skip se eienaar, Nagashiki Shipping, Woensdag gesê.
Premier Pravind Jugnauth van Mauritius het Dinsdag gesê die MV Wakashio hou steeds 2 000 ton olie. Daar is verwag dat die skip in twee sou breek, wat die kommer oor 'n dreigende ekologiese ramp laat toeneem het.
"Ek het verneem dat die uitpomp van die oorblywende olie bykans afgehandel is, maar dit is moeilik om te bepaal of daar absoluut geen meer olie op die skip is nie," het Josjinori Foekoeshima, 'n woordvoerder van Nagashiki, gesê.